**ПРОТОКОЛ**

**№29**

**от заседание на ОбС-Хайредин, проведено на 29.01.2014г.**

**Място на провеждане:** **Заседателната зала на общински съвет.**

**Начало: 16:00 часа.**

**Край: 17:00** **часа.**

**Днес на 29.01.2014 г. / сряда / от 16:00 часа се проведе редовно заседание на Общински съвет – Хайредин.**

**В работата взеха участие 13 / тринадесет /, от избрани 13 / тринадесет/ общински съветници.**

**Отсъстващи: Няма.**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на общински съвет на 29.01.2014 г.***

***Г – жа Светла Петрова: Уважаеми господин Кмет,*** ***Уважаеми Общински съветници, Уважаеми гости.***

***Председателката на ОбС постави на гласуване***

**Д Н Е В Е Н Р Е Д :**

1. **Изказвания, питания, становища и предложения на граждани, на основание чл.65, ал.3 от Правилника за организацията и дейността на ОбС, неговите комисии и взаимодействието му с общинска администрация.**
2. **Докладна записка от Кмета на Община Хайредин – Тодор Алексиев Тодоров, относно: Приемане на Програма за овладяване популацията на безстопанствените кучета ма територията на Община Хайредин 2014 – 2018г.**
3. **Докладна записка от Кмета на Община Хайредин – Тодор Алексиев Тодоров, относно: Писмо на ЧЕЗ Разпределение България АД – ЕИК 130277958, гр.София ул.“Цар Симеон“ 330 касаещо Такса битови отпадъци за 2014 год.**
4. **Докладна записка от Кмета на Община Хайредин – Тодор Алексиев Тодоров, относно: Осъществяване на стопанска дейност чрез участие в търговско дружество с общинско участие в капитала по смисъла на чл.51, ал.2 ЗОС; Учредяване на търговско дружество с общинско участие в капитала на БКС Хайредин ЕООД.**
5. **Докладна записка от Кмета на Община Хайредин – Тодор Алексиев Тодоров, относно: Отдаване под наем на мери и пасища.**
6. **Молби**
7. **Други**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**ДНЕВНИЯ РЕД СЕ ПРИЕМА !!!**

**По т.1 от дневния ред: Изказвания, питания, становища и предложения на граждани, на основание чл.65, ал.3 от Правилника за организацията и дейността на ОбС, неговите комисии и взаимодействието му с общинска администрация.**

***Поради липсата на изказвания,питания,становища и предложения на граждани Председателката на ОбС предложи да преминат към т.2 от дневния ред.***

**По т.2 от дневния ред: Докладна записка от Кмета на Община Хайредин – Тодор Алексиев Тодоров, относно: Приемане на Програма за овладяване популацията на безстопанствените кучета ма територията на Община Хайредин 2014 – 2018г.**

**РЕШЕНИЕ:**

**№296**

**ОбС – Хайредин реши: На основание чл.21, ал.1, т.12 от ЗМСМА, във връзка с чл.40, ал.1 от ЗЗЖ приема Програма за овладяване на популацията на безстопанствените кучета на територията на Община Хайредин 2014-2018г.**

**ГЛАСУВАЛИ : „ЗА“ - 11**

**„ПРОТИВ“ - НЯМА**

**„ВЪЗД.СЕ“ – 1 (Ангел Стефанов)**

**РЕШЕНИЕТО СЕ ПРИЕМА !!!**

*От залата отсъства общинския съветник –Цв.Кръстев*

**По т.3 от дневния ред: Докладна записка от Кмета на Община Хайредин – Тодор Алексиев Тодоров, относно: Писмо на ЧЕЗ Разпределение България АД – ЕИК 130277958, гр.София ул.“Цар Симеон“ 330 касаещо Такса битови отпадъци за 2014 год.**

**РЕШЕНИЕ:**

**№297**

**ОбС Хайредин съгласно Решение №381 от Протокол №39/26.11.2010г. и Докладна от Кмета на Общината,относно писмо на ЧЕЗ Разпределение България АД касаещо битови отпадъци 2014г. не освобождава от такса битови отпадаци за 2014г. ЧЕЗ Разпределение България АД.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.4 от дневния ред: Докладна записка от Кмета на Община Хайредин – Тодор Алексиев Тодоров, относно: Осъществяване на стопанска дейност чрез участие в търговско дружество с общинско участие в капитала по смисъла на чл.51, ал.2 ЗОС; Учредяване на търговско дружество с общинско участие в капитала на БКС Хайредин ЕООД.**

**РЕШЕНИЕ:**

**№298**

**На основание чл.21, ал.1, т.9 ЗМСМА, във вр. Чл.147, ал.2 ТЗ, във връзка с чл.51, ал.2 ЗОС и във вр. чл.15 и сл. от Наредба за реда за учредяване на търговски дружества с общинско имущество и за упражняване на правата на собственост на Община Хайредин в търговски дружества, ОбС – Хайредин реши:**

**1. Община Хайредин да осъществява стопанска дейност по смисъла на чл.51, ал.2 ЗОС чрез участие в търговско дружество с общинско участие в капитала.**

**2. Учредява се еднолично дружество с ограничена отговорност с наименование БКС Хайредин и едноличен собственик на капитала Община Хайредин със следните основни параметри:**

**2.1. Управител на БКС Хайредин ЕООД да бъде Любомир Георгиев Ангелов, ЕГН:8902142188, Общинският съвет възлага на Кмета на Община Хайредин да сключи от името и за сметка на Общината договор за възлагане на управлението с управителя.**

**2.2. Капиталът на БКС Хайредин ЕООД е в размер на 2лв. (десет лева), който капитал се разделя на 2 (два) равни дяла всеки в размер на 1лев.**

**2.3. Предмет на дейност: Благоустройствено и комунално строителство, стопанисване и експлоатация на общинския жилищен фонд, ремонт и поддържане на сградния фонд, поддържане и ремонт на улици, пътища и мостове, поддържане и ремонт на градинки, паркове, паркинги и други, ремонт на водопроводни и канализационни инсталации, извършване на строителни и ремонтни услуги на физически и юридически лица, обществени организации и населението, ръчно и механизирано метене, ямочистене на шахти, тоалетни и др, миене, поливане, поддържане на общинска и републиканска пътна мрежа при зимни условия; погребални услуги, транспортни услуги и услуги със строителна механизация; услуги с транспорт, строителна техника, производство и продажба на строителни материал;и, ниско благоустройствено строителство, малки обекти от високо строителство, извършване на обредна дейност, хигиенизиране, сметосъбиране, сметоизвозване и озеленяване, както и всяка друга дейност незабранена от и в съответствие с целите на дружеството .**

**2.4. Седалище и адрес на управление на БКС Хайредин ЕООД:**

**обл.Враца, с.Хайредин 3357,**

**2.5. Имущество, предоставено в полза на осъществяване дейността на дружеството:**

**Машинен парк: лек товарен автомобил "Мултикар"; храсторези "STIHL" - 2 бр.; резачки "STIHL" - 2 бр.; автовишка; багер "JSB"; пръскачка; косачка; камион "Ман"; малки снегорини "STIHL" - 2 бр.; циклачна машина за мозайка.**

**Дворно място с площ 2792кв.м. представляващо УПИ VI, пл.951 в квартал 63 по плана на с.Хайредин, ведно с построената масивна сграда със застр. Площ 250 кв.м., масивна сграда със застр.площ 109 кв.м., масивна сграда със застр.площ 117кв.м., масивен гараж със застр.площ 66кв.м.; ЕКАТТЕ 77102 по АКТ 251 за частна общинска собственост с вх.номер 1390/22.05.2012 акт 65, том III, партида 30307-30314 в Служба по вписванията гр.Козлодуй**

**3. Приема Учредителен акт на Еднолично дружество с ограничена отговорност БКС Хайредин ЕООД.**

**4. Да се извършат всички необходими действия във връзка с вписване в АВ-Търговски Регистър на БКС Хайредин ЕООД по смисъла на Търговския закон.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.5 от дневния ред: Докладна записка от Кмета на Община Хайредин – Тодор Алексиев Тодоров, относно: Отдаване под наем на мери и пасища.**

**РЕШЕНИЕ:**

**№299**

**ОбС-Хайредин на основание чл.21, ал.1, т.8 от ЗМСМА и в съответствие с изискванията на чл.37о и чл.37п от Закона за собствеността и ползването на земеделски земи,**

**РЕШИ:**

**1. Одобрява годишен план за паша, включващ имотите за общо и индивидуално ползване от земеделски стопани, производители или техни сдружения, отглеждащи пасищни животни и желаещи да ползват пасища и мери, публична общинска собственост на Община Хайредин в общ размер на 14563,278дка, разпределени по селища както следва:**

|  |  |  |
| --- | --- | --- |
| **№** | **Землище** | **пасища,мери –дка** |
| **1.** | **Хайредин** | **3558,813** |
| **2.** | **Манастирище** | **1635,313** |
| **3.** | **Михайлово** | **2291,821** |
| **4.** | **Рогозен** | **4487,441** |
| **5.** | **Бързина** | **2496,241** |
| **6.** | **Ботево** | **93,649** |
|  | **ВСИЧКО:** | **14563,278** |

**Данните посочени в таблицата са взети от Общинска служба по земеделие –гр.Козлодуй.**

**2.Одобрява минимални площи за мери и пасища на брой животно при предоставянето им за общо и индивидуално ползване на земеделски стопани, производители или техни сдружения, отглеждащи пасищни животни и желаещи да ползват пасища и мери, както следва:**

|  |  |  |
| --- | --- | --- |
| **Вид/род на животното** | **Възраст на животното** | **Полагащи се минимални площи** |
| **Едър рогат добитък** | **над 24 месеца** | **мин.1,0ха** |
| **от 3 до 24 месеца** | **мин.0,5ха** |
| **Дребен рогат добитък** | **без значение** | **мин.0,1ха** |
| **Еднокопитни** | **без значение** | **мин.1,0ха** |

**3.За доказване притежаваният брой и видове животни земеделските стопани, производители или техни сдружения, желаещи да ползват общински мери и пасища следва да представят заверен от съответният ветеринарен лекар документ.**

**4.Приема такса за ползване на общинските мери и пасища от земеделски стопани, производители или техни сдружения, отглеждащи пасищни животни да е в размер на 4(четири)лв. на декар.**

**5. Земеделските стопани, производители или техни сдружения, отглеждащи пасищно животни подават в Община Хайредин заявление за наемане на общински мери и пасища за настоящата стопанска година.**

**6.Възлага на Кмета на Общината да сключва с подалите заявление, договори за отдаване под наем на общински мери и пасища.**

**7.Приема следните правила за ползване от наемателите на общинските мери и пасища:**

**-Да ползва наетите мери и пасища по предназначението им при спазване на агротехническите, санитарно-хигиенните, противопожарните и екологични изисквания и без да уврежда и замърсява почвата;**

**-Да полага грижата на добър стопанин за наетите мери и пасища;**

**-Да не променят предназначението на мерите и пасищата.**

**-Да не използват мерите и пасищата за неземеделски нужди.**

**-Да не допускат замърсяване на пасищата и мерите с битови, строителни, производствени и други отпадъци.**

**-Забранява се паленето на растителност в мерите и пасищата.**

**-Подобряване на мерите и пасищата чрез минерално торене.**

**-Поддържане на мерите и пасищата чрез традиционни земеделски практики – паша и косене.**

**-Рационално и щадящо използване на мерите и пасищата.**

**-Подсяване на деградирали мери и пасища.**

**-Да почистват пасищата от нежеланата храстовидна растителност (къпина, шипка);**

**-Да провеждат борба с агресивни и устойчиви растителни видове (орлова папрат, чемерика);**

**-Да не ограждат с какъвто й да е вид заграждения предоставените им мери и пасища;**

**- Да осигуряват свободен достъп до пасищата и мерите на всички тревопасни животни, отглеждани в населеното място, независимо от техния вид и възраст;**

**-НАЕМАТЕЛИТЕ, ползващи мери и пасища, граничещи със водни обекти, следва да осигуряват прокари за напояване животните на другите стопани.**

**-Да не разорават мерите и пасищата, както и да не засажда земеделски култури.**

**-Да не пренаемат наетите площи, както и да не прехвърля или залага**

**правата си на трети лица.**

**-Да заплащат наемната такса в срок.**

**8.В случай, че след окончателно задоволяване нуждите на земеделски стопани, производители или техни сдружения, отглеждащи пасищни животни, останат ненаети мери и пасища и има кандидати да ги наемат, като поемат задължение да ги поддържат в добро земеделско и екологично състояние, те да им се предоставят с цел увеличаване приходите на Общината. Таксата за ползване на мери и пасища в такива случай е 8лв. на декар.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.6 от дневния ред:Молби**

**РЕШЕНИЕ:**

**№300**

**ОбС Хайредин одобрява предложената от ПК по „Социални дейности” молба за помощ на :**

* **Васил Иванов Ценов, жител на с.Хайредин – 120лв.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**РЕШЕНИЕ:**

**№301**

**ОбС Хайредин одобрява предложената от ПК по „Социални дейности” молба за помощ на :**

* **Тихомир Георгиев Флоров, жител на с.Хайредин – 100лв.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**РЕШЕНИЕ:**

**№302**

**ОбС Хайредин одобрява предложената от ПК по „Социални дейности” молба за помощ на :**

* **Тони Колев Петров – жител на с.Михайлово – 100лв.**

**ГЛАСУВАЛИ : „ЗА“ - 10**

**„ПРОТИВ“ – 1 (Р.Стойков)**

**„ВЪЗД.СЕ“ – 2 (Ангел Стефанов, Цв.Кръстев)**

**РЕШЕНИЕТО СЕ ПРИЕМА !!!**

**РЕШЕНИЕ:**

**№303**

**ОбС Хайредин одобрява предложената от ПК по „Социални дейности” молба за помощ на :**

* **Митко Симеонов Михайлов, жител на с.Рогозен – 100лв.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**По т.7 от дневния ред: Други**

* **Постъпила Докладна от Инициативен комитет с.Хайредин, относно: Изработване и вграждане на две паметни плочи с имета на загиналите от два тоталитарни режима 1944-1945г.**

**РЕШЕНИЕ:**

**№304**

**ОбС – Хайредин реши да се направи общоселско събрание за допитване до гражданите на с.Хайредин.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

**РЕШЕНИЕ:**

**№305**

* **По предложение на Искра Гиздова – Председател на ПК по Бюджет и Финанси, да се изготви план за работа на постоянните комисии и заседанията на ОбС – Хайредин.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**РЕШЕНИЕТО СЕ ПРИЕМА !!!**

***Поради изчерпване на дневния ред заседанието бе закрито в 17:00 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОбС – Хайредин:…………………**

**/M.Aтанасова/ /Светла Петрова/**